Jesper Wung-Sung

Jesper Wung-Sung (født 23. maj 1971 i Marstal) er en dansk forfatter og foredragsholder. Han modtog De Gyldne Laurbær 2017 for sin slægtsroman En anden gren.

Jesper Wung-Sung blev student fra Svendborg Gymnasium i 1992 og har senere studeret litteratur, engelsk og dansk på Københavns Universitet.

Jesper Wung-Sung debuterede i 1998 med novellesamlingen To ryk og en aflevering, og for den vandt han Bogforums debutantpris. Hans første roman Kender du ikke akkusativ udkom året efter. Jesper Wung-Sung har mere end 40 udgivelser bag sig.

2 ryk og en aflevering blev i 2003 lavet til en ungdomsfilm med samme titel. Jesper Wung-Sung var med til at skrive filmens manuskript.

Jesper Wung-Sungs ungdomsroman En-to-tre-NU! har i mange år været den mest læste roman blandt de ældste klasser på landets skoler. Bogen blev filmatiseret i 2016 af Regner Grasten Film og vandt "Blockbusters Publikumspris" ved Robert-uddelingen 2017. Mere end 20 år efter at Jesper Wung-Sung skrev En-to-tre-NU! - udkommer Det år sjæle slår smut. Det første værk i en lignende tone. Komponist Povl Balslev skrev musik til digtet Det år sjæle slår smut. Sanger Helene Blum og Povl Balslev har indspillet sangen. 

Jesper Wung-Sungs oldefar, San Wung-Sung stammede fra Kina. Oldefaren kom til Danmark, hvor han blev udstillet i den "kinesiske landsby" i Tivoli. Her forelskede San sig i den danske bagerjomfru Ingeborg. Jesper Wung-Sung skrev romanen En anden gren om sin oldefars historie, der vandt De gyldne laurbær 2017. Musiknummeret “ To Veje” af gruppen Katinka er inspireret af Jesper Wung-Sungs En Anden Gren. Jesper Wung-Sung er kommet med ideen til musikvideoen.

I 2021 ramte Jesper Wung-Sung igen bestsellerlisten med romanen Kvinde set fra ryggen om Ida Ilsted (senere Hammershøi) gift med kunstmaleren Vilhelm Hammershøi.

Maj 2022 indvalgt som medlem af Det Danske Akademi.

I forbindelse med sit 25 års jubilæum i 2023 vender Jesper Wung-Sung tilbage til novellerne med samlingen Ud af ti mænd. Jesper Wung-Sung har et mål om at skrive 200 noveller. Han er oppe på 132.

Jesper Wung-Sungs bøger er blandt andet solgt til Tyskland, Frankrig, Holland, Italien, Rusland, Sverige, Norge, Serbien og USA. I 2023 er Kvinna sedd bakifrå nomineret til Årets bok i Sverige.

Bibliografi 

 To ryk og en aflevering (noveller) – 1998
 Kender du ikke akkusativ (roman) – 1999
 Og havet klapper (noveller) – 2000
 Kamelen kom til sidst (billedbog) – 2000 Illustreret af Ursula Seeberg. (Dramatiseret af Nørregårds Teater, og lavet til korsats.)
 En-to-tre-NU! (ungdomsroman) – 2001 (Filmatiseret af Regner Grasten Film. Instruktør Barbara Rothenborg).
 Sidste dag (novelle)- 2002
 Pelle Johns Engle (ungdomsroman)
 To ryk og en aflevering'" (filmmanuskript) – 2003
 Alamo (billedroman) med illustrationer af Rasmus Bregnhøj – 2005
 Lidt berømt, meget berygtet (roman) – 2006
 Forbrydelse og fodbold (ulandskalenderbog) – 2007
 Mænd er fra Marstal (noveller) – 2007
 Fugleskræmslet (ungdomsroman) – 2007
 Fugleskræmslet 2 (ungdomsroman) – 2008
 Ærø (samtidsteater) – 2008
 Ægte brøker (ungdomsroman) – 2009
 Trælår (noveller) – 2009
 Kopierne (ungdomsroman)- 2010
 Den sidste henrettelse (roman) – 2010
 Tretten tynde teenagere (ungdomsnoveller) – 2011
 Tretten tynde teenager og syv små (eventyrlige) skravl (ungdomsnoveller) – 2012
 Skolen (ungdomsroman) - 2013
 Men (roman) - 2014
 Ud med Knud (ungdomsroman) - 2014 (Nomineret til Nordisk Råds Litteraturpris for børn 2015)(Dramatiseret af Holbæk Teater)
 Zam (ungdomsroman) - 2015 (White Raven 2015, nomineret til HØSTprisen)
 Kommer let, går let (digtsamling), 2015Kopierne (grafisk roman) med illustrationer af Søren Jessen, 2015
 Frøen og fluen (billedbog) illustreret af Lisa Aisato, 2016
 Den hvide kanin og den sorte hat, illustreret af Anna Margrethe Kjærgaard, 2016
 Diego & Dolly, illustreret af Palle Schmidt, (grafisk roman), 2016
 Lillefingeren, illustreret af Otto Dickmeiss, (illustreret bog), 2017 (White Raven 2017, nomineret til Kulturministeriets Forfatterpris for børne- og ungdomslitteratur, White Raven 2019)
 Lynkineser, illustreret af Rasmus Meisler, (illustreret bog), 2017 (Nomineret til Nordisk Råds børne- og ungdomslitteraturpris)
 Dyrene og tiden, illustreret af Ursula Seeberg, (illustreret bog), 2017
 En anden gren (roman), 2017 (Vandt De gyldne laurbær 2017, nomineret til DR Romanprisen, Martha-prisen)
 I am Here & andre essays (essays), 2017
 Alfred og gabestokken, vignetter af John Kenn Mortensen, (børne- og ungeroman), 2018 (Vundet Kulturministeriets Forfatterpris for børne- og ungdomslitteratur)
 Den uægte, illustreret af Palle Schmidt, (grafisk roman), 2018
 Drengen der ville redde julemanden fra at blive skåret i skiver, illustreret af Lasse B. Weinreich (kalenderbog), 2018
 Hullet i kloden, illustreret af Mikkel Straarup Møller, 2019
 Guldfisken Glimmer, vignetter af John Kenn Mortensen, (børne- og ungeroman), 2019 (Årets bog (Læringcentrenes Forfatterpris 2020))
 De tre små kinesere, illustreret af Otto Dickmeiss, (billedroman), 2019
 Lad os rejse os, (ungdomsnoveller) - 2020
 Der danser en virus, (coronadigt) - 2020
 Zam bider igen, vignetter af John Kenn Mortensen, (ungdomsroman) - 2020
 Kvinde set fra ryggen (roman), 2021 (Om Ida Ilsted og Vilhelm Hammershøi - nomineret til Martha-prisen, Plusbogs "Årets forfatter", Mofibos Awards, Læsernes Bogpris, Årets bok (Sverige))Mine ar (erindringer), 2021Jeppe og Jacob - Graver et hul (illustreret bog), illustrationer af Mikkel Straarup Møller, 2021(Tidligere udkommet som "Hullet i kloden")Jeppe og Jacob - Boksekampen (illustreret bog), illustrationer af Mikkel Straarup Møller, 2021Jeppe og Jacob - Har glemt alt (illustreret bog), illustrationer af Mikkel Straarup Møller, 2021Det år sjæle slår smut (efterskoleroman) - 2022 (Nomineret til Årets ungdomsbog af Københavns Biblioteker, Årets bedste ungdomsbog på Litteratursiden, nomineret til Blixenprisen 2023: Årets YA-roman)Jeppe og Jacob - Vil vinde en million, (illustreret bog), illustrationer af Mikkel Straarup Møller, 2022 (Shortlistet til Mofibo Awards)Så lad det være, (Gyldendals julebog. Essays og noveller) - 2022Sådan græder man på scenen, (kortroman) - 2022Ud af ti mænd, (noveller) - 2023Jeppe og Jacob - Åbner en parkeringsplads, (illustreret bog), illustrationer af Mikkel Straarup Møller, 2023Dommeren, (novelle), Novellix - 2023
 Bidrag til forskellige antologier som Mellem os, Hjertevirus, PærePerkerDansk, En drøm om vinger m.m.

 Legater og priser 
 1998: BogForums Debutantpris for To ryk og en aflevering 2000: Statens Kunstfonds Treårige Arbejdslegat
 2002: Kulturministeriets Børnebogpris' Æresliste for En-to-tre-Nu! 2006: Harald Kidde og Peder Jensen Kjærgaards pris
 2011: Kulturministeriets Børne- og ungdombogspris 2010 for Kopierne 2011: Optaget i Kraks Blå Bog 2011: Danmarks Skolebibliotekarers Børnebogspris 2011
 2015: Nomineret til Nordisk Råds Litteraturpris for børn 2015 for Ud med Knud 2016: Nomineret til Høstprisen for Zam 2016: Zam medtaget på White Ravens, anbefalingsliste udgivet af det Internationale Ungdomsbibliotek i München
 2016: Zam vandt Den Danske Bogdesignpris - børnebogen
 2016: Nomineret til Svendborg Kulturpris
 2017: Lillefingeren udvalgt til White Raven
 2017: En anden gren nomineret til DR Romanprisen 2018. En anden gren kom i finalen.
 2018: En anden gren nomineret til Martha-prisen 2018
 2018: Vandt De Gyldne Laurbær 2017 for En anden gren 2018: Lillefingeren nomineret til Kulturministeriets Forfatterpris for børne- og ungdomslitteratur
 2018: Lynkineser nomineret til Nordisk Råds børne- og ungdomslitteraturpris
 2019: Kulturministeriets Forfatterpris for børne- og ungdomslitteratur for Alfred og gabestokken .
 2019: Alfred og gabestokken udvalgt til White Raven
 2019: Modtager af Det Danske Akademis Silas-Prisen.
 2020: Modtager af Læringcentrenes Forfatterpris 2020
2021: Kvinde set fra ryggen nomineret til Martha-prisen 2021 og nomineret til Plusbogs "Årets forfatter".
2022: Kvinde set fra ryggen nomineret til Mofibo Adwards og Læsernes Bogpris.
2022: Modtager af Søren Gyldendal Prisen (B&U).
2022: Modtager af Drachmannlegatet 
2023: Kvinna sedd bakifrån nomineret til Årets bok 2023 - SelmaStories (Sverige) 
2023: Det år sjæle slår smut'' nomineret til Blixenprisen 2023: Årets YA-roman 

Samt diverse arbejds- og rejselegater

Referencer

Eksterne henvisninger 
 Jesper Wung-Sung – officiel website
 
 Litteratursiden, Jesper Wung-Sung

Børnebogsforfattere fra Danmark
Personer i Kraks Blå Bog
Dansksprogede forfattere fra Danmark
Modtagere af Boghandlernes gyldne Laurbær
Modtagere af Kulturministeriets Børnebogspris
Børne- og ungdomsbogsforfattere fra Danmark